(276033) 2002 AJ129
Den (276033) 2002 AJ129 ass en Asteroid, dee reegelméisseg d'Bunne vun alle bannenzege Planéiten (Merkur, Venus, Äerd a Mars) vum Sonnesystem kräizt.

Beschreiwung 
Den Objet gouf de 15. Januar 2002 am NEAT-Programm vum Jet Propulsion Laboratory um Haleakala Observatoire op Maui entdeckt. Néng Deeg méi spéit war den Asteroid bis op eng Distanz vun 0,3364 AE (ongeféier 50 Mio. km) un Äerd erukomm. Den Äerdbunnkräizer ass en Apollo-Asteroid, seng Bunnëmlafzäit dauert 586 Deeg an néng Stonnen.

D'Gréisst vum Himmelskierper gëtt op ronn 400 bis 1200 Meter Duerchmiesser geschat. Iwwer seng Zesummensetzung ass nach näischt bekannt. Wéinst senger Mass, sengem Orbit an der héijer Bunnvitess vu 24 bis 51 km/s gëllt en als e potentiell geféierlechen Asteroid.

Wéi en de 4. Februar 2018 nees no bei eiser Äerd laanschtkoum, woubäi en um 21:31 Auer UTC bis op 0,028127 AE (ronn 4,2 Mio. Kilometer, déi eeleffach Mounddistanz) erukomm ass, gouf en den Dag virdrun an déi zwéin dono mat Radarbiller vum Goldstone-Radioteleskop observéiert.

Rendezvousen 
2011 goufen déi nächst Rendez-vouse fir knapps 200 Joer am Viraus berechent. Op enger méi kuerzer Distanz wéi déi vun 2018 passéiert den Asteroid d'Äerd an dësem Joerhonnert nëmmen nach 2087. Mat enger Kollisioun brauch een an dësem Joerhonnert ne zet rechnen, well d'Distanz méi wéi déi zéngfach Mounddistanz ass. Fir d'Joer 2172 gëtt et eng méi enk Passage mat enger Distanz vun nëmme ronn 685.600 km.

Tabellen

Kuckt och 

 Lëscht vun den Asteroiden

Um Spaweck 

 Animatioun vum Passage vum 2002 AJ129 (Youtubevideo, 0:10)
 JPL Asteroiden-Datebank: (276033) 2002 AJ129
 AstDyS -Astronomesch Date vum (276033) 2002 AJ129

276033
Apollo-Asteroiden
Äerdkräizer
Merkurkräizer
Venuskräizer
Marskräizer
Astronomesch Objeten déi 2002 entdeckt goufen
Entdeckunge mam Near Earth Asteroid Tracking